**รายงานการประชุมสภาองค์การบริหารส่วนตำบลหนองหลวง**

**สมัยสามัญ สมัยที่ 4 ครั้งที่ 1/2565**

**วันที่ 15 สิงหาคม 2565 เวลา 09.00 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายวีระ | เพียรไทยสงค์ | ประธานสภา อบต.หนองหลวง | *วีระ* | *เพียรไทยสงค์* |  |
| 2 | นางสรารัตน์ | ศรีอุดร | รองประธานสภา อบต.หนองหลวง | *สรารัตน์* | *ศรีอุดร* |  |
| 3 | นายประยูร | พลทอง | เลขานุการสภา อบต.หนองหลวง | *ประยูร* | *พลทอง* |  |
| 4 | นางพรทิพย์ | คำสุข | ส.อบต.หนองหลวง หมู่ที่ 1 | *พรทิพย์* | *คำสุข* |  |
| 5 | นายแสงกล้า | สร้อยสงค์ | ส.อบต.หนองหลวง หมู่ที่ 2 | *แสงกล้า* | *สร้อยสงค์* |  |
| 6 | นายพัสดร | ชาวสวย | ส.อบต.หนองหลวง หมู่ที่ 3 | *พัสดร* | *ชาวสวย* |  |
| 7 | นายอ๊อด | สิงขรอาจ | ส.อบต.หนองหลวง หมู่ที่ 4 | *อ๊อด* | *สิงขรอาจ* |  |
| 8 | นายปณชัย | คล้อยคำ | ส.อบต.หนองหลวง หมู่ที่ 5 | *ปณชัย* | *คล้อยคำ* |  |
| 9 | นายวิชัย | น้อยบุตร | ส.อบต.หนองหลวง หมู่ที่ 8 | *วิชัย* | *น้อยบุตร* |  |
| 10 | นายชญช์ | อินทะมาตร์ | ส.อบต.หนองหลวง หมู่ที่ 9 | *ชญช์* | *อินทะมาตร์* |  |
| 11 | นายเคน | วรรณพราหมณ์ | ส.อบต.หนองหลวง หมู่ที่ 10 | *เคน* | *วรรณพราหมณ์* |  |
| 12 | นายศุภชัย | ศรีอุดร | ส.อบต.หนองหลวง หมู่ที่ 11 | *ศุภชัย* | *ศรีอุดร* |  |
| 13 | นายจันทร์หอม | แสงโทโพธิ์ | ส.อบต.หนองหลวง หมู่ที่ 12 | *จันทร์หอม* | *แสงโทโพธิ์* |  |
| 14 | นายสุรศักดิ์ | นันทจันทร์ | ส.อบต.หนองหลวง หมู่ที่ 13 | *สุรศักดิ์* | *นันทจันทร์* |  |
| 15 | นายสมบัติ | ภูแข่งหมอก | ส.อบต.หนองหลวง หมู่ที่ 14 | *สมบัติ* | *ภูแข่งหมอก* |  |
| 16 | นายคงเดช | วิชาชัย | ส.อบต.หนองหลวง หมู่ที่ 15 | *คงเดช* | *วิชาชัย* |  |
| 17 | นายอดุลย์ | ปาละสาร | ส.อบต.หนองหลวง หมู่ที่ 18 | *อดุลย์* | *ปาละสาร* |  |
| 18 | นายเรียน | ทระทึก | ส.อบต.หนองหลวง หมู่ที่ 19 | *เรียน* | *ทระทึก* |  |
| 19 | นางทัศวรรณ์ | ปัญจาคะ | ส.อบต.หนองหลวง หมู่ที่ 20 | *ทัศวรรณ์* | *ปัญจาคะ* |  |
|  |  |  |  |  |  |  |

**ผู้ไม่มาประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายบุญปัน | กันทะสี | ส.อบต.หนองหลวง หมู่ที่ 16 |  |  |  |
|  |  |  |  |  |  |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายทวี | กุลสุวรรณ์ | รองนายก อบต.หนองหลวง | *ทวี* | *กุลสุวรรณ์* |  |
| 3 | นายธงศักดิ์ | โพธิ์หนองโคก | รองนายก อบต.หนองหลวง | *ธงศักดิ์* | *โพธิ์หนองโคก* |  |
| 4 | นายอนุวัฒน์ | มะโนราช | เลขานุการ นายก อบต.หนองหลวง | *อนุวัฒน์* | *มะโนราช* |  |
| 5 | นายสมใจ | นัติพันธ์ | ปลัด อบต.หนองหลวง | *สมใจ* | *นัติพันธ์* |  |
| 6 | นายวิสิทธิ์ | จันทวดี | หัวหน้าสำนักปลัด | *วิสิทธิ์* | *จันทวดี* |  |
| 7 | นายเปี๊ยก | ใจคง | ผู้อำนวยการกองช่าง | *เปี๊ยก* | *ใจคง* |  |
| 8 | นายเดชอนัน | สีดา | หัวหน้าฝ่ายสวัสดิการสังคม | *เดชอนัน* | *สีดา* |  |
| 9 | นางขนิษฐา | แสนพันนา | หัวหน้าฝ่ายการเงินและบัญชี | *ขนิษฐา* | *แสนพันนา* |  |
| 10 | สิบเอกคงเดช | โอนากุล | นักวิชาการศึกษา | *คงเดช* | *โอนากุล* |  |
| 11 | นายอนุชา | แก้วสุวรรณ์ | นักวิเคราะห์นโยบายและแผน | *อนุชา* | *แก้วสุวรรณ์* |  |

**เริ่มประชุม เวลา 09.00 น.**

**ก่อนทำการประชุม**

* เชิญท่านประธานสภาอบต.หนองหลวงจุดธูป เทียน บูชาพระรัตนตรัย และนำกล่าวคำอปริหานิยธรรม
* เลขานุการสภาฯ ตรวจเช็คสมาชิกเข้าห้องประชุม
* สมาชิกสภาฯมาประชุม 19 ท่าน
* ลาป่วย 1 ท่าน
* คณะผู้บริหาร 4 ท่าน
* เจ้าหน้าที่ 6 ท่าน

**ระเบียบวาระที่ 1 เรื่องประธานฯ แจ้งเพื่อทราบ**

**นายวีระ เพียรไทยสงค์ ประธานสภา อบต.หนองหลวง**

* ต้องขอขอบคุณคณะผู้บริหาร และสมาชิกที่เข้าร่วมประชุมโดยพร้อมเพรียงกัน ขอให้ทุกท่านยึดมั่นในกฎระเบียบการเข้าประชุมสภา ทั้ง 7 ข้อ ด้วยนะครับ
* สำหรับการประชุมในครั้งนี้ เป็นสมัยสามัญ สมัยที่ 4 /2565 ซึ่งเป็นสมัยสุดท้ายของปีงบประมาณ 2565
* ระเบียบวาระที่ 1 เรื่องประธานแจ้งให้ที่ประชุมทราบ ลำดับต่อไปเรียนเชิญท่านนายกครับ

**นางสมัย ชนาราษฎร์ นายก อบต.หนองหลวง**

* สำหรับการเข้าร่วมกิจกรรมในวันแม่ที่ผ่านมา ขอขอบคุณสำหรับท่านที่ให้ความร่วมมือและเห็นความสำคัญ สำหรับท่านที่ขาดความรับผิดชอบหรือความรับผิดชอบน้อย ก็ให้ปรับปรุงตนเองนะคะ
* ก็ยังเป็นเทศบาลเฝ้าไร่ เป็นตัวหลัก มีผู้เข้าร่วมกิจกรรมตลอดก็อยากให้ อบต.หนองหลวงของเรา เล็งเห็นความสำคัญในเรื่องนี้ด้วย เพื่อเชิดชูหน้าตาตำบลหนองหลวง ซึ่งมีหมู่บ้านเยอะกว่าที่อื่น
* ก่อนหน้านั้น นายกและทีมฟุตบอลวีไอพีเฝ้าไร่ได้เข้าร่วมแข่งขันฟุตบอลกระชับมิตรที่กัมพูชา แพ้ทุกแมตช์เพราะนักกีฬาตัวจริงของเราเข้าไม่ได้ติดขัดเรื่องวีซ่า ก็มีโอกาสได้ไปดูสถานที่ท่องเที่ยวหลายที่ มีแต่ที่สวยๆงามๆน่าชื่นชม
* หลังจากเราเลิกประชุมก็จะไปดูสถานที่ในการจัดทำศาลาริมน้ำที่สวนสาธารณะหนองหลวง เพื่อทำเป็นศาลาประชาคม เราจะใช้เป็นสถานที่จัดกิจกรรมทุกกิจกรรมของชาวตำบลหนองหลวง และก็จะเข้าพัฒนาตลาดประชารัฐหนองจอก เพื่อใช้เป็นสถานที่รวมการค้า และเป็นสวนสาธารณะด้วย โดยตั้งใจจะเทคอนกรีตทั้งบริเวณ เพื่อความเป็นระเบียบและสวยงาม
* ได้รับแจ้งจากศูนย์ไร้ที่พึ่งจังหวัดหนองคาย ของกระทรวงพัฒนาสังคมและความมั่นคงของมนุษย์ ประสานผู้ป่วยเอดส์เพื่อเข้ารับการช่วยเหลือ โดยตำบลหนองหลวงมีรายชื่อทั้งหมด 18 ราย แต่ประสานแล้วมีเพียง 9 รายที่พร้อมเข้ารับการช่วยเหลือ ในวันที่ 16 สิงหาคม 2565 ซึ่งก็จะได้รับรายละ 2,000 บาท ส่วนอีก 1 รายได้รับการสนับสนุนอาชีพเลี้ยงไก่ จำนวน 5,000 บาท เป็นราษฎร หมู่ที่ 8 บ้านโนนห้วยทราย
* สำหรับการมอบเบี้ยยังชีพในแต่ละครั้ง ก็ขอขอบคุณเจ้าหน้าที่และสมาชิกสภา อบต.ทุกท่านที่เสียสละ ดูแล อำนวยความสะดวกแก่ผู้สูงอายุ ผู้พิการและผู้ป่วยทุกครั้ง
* ปัจจุบันเรามีระบบ ICT เข้ามามีบทบาทในการทำงานอย่างมาก เราก็จะใช้ช่องทางนี้ในการประสานงานเพื่อความสะดวกรวดเร็วของการทำงานทั้งต้องขอบคุณกองช่าง กองสวัสดิการ ที่สร้างกลุ่มไลน์ในการประสานงานทำให้ทุกอย่างมันรวดเร็วขึ้น สำหรับหน่วยไหน กองไหนที่ยังไม่มีกลุ่มไลน์ก็สร้างกลุ่มขึ้นมาและเชิญสมาชิกสภาเข้าร่วมกลุ่มด้วยเพื่อความสะดวกในการประสานงาน
* นายกก็มีเรื่องแจ้งเพื่อทราบเพียงเท่านี้ ขอบคุณค่ะ

**มติที่ประชุม รับทราบ**

**ระเบียบวาระที่ 2 เรื่องรับรองงรายงานการประชุมครั้งที่ผ่านมา**

* การรับรองรายงานการประชุมสภา อบต.หนองหลวง สมัยสามัญ สมัยที่ 3/2565 ลงวันที่ 28 มิถุนายน 2565

**นายวีระ เพียรไทยสงค์ ประธานสภา อบต.หนองหลวง**

* เชิญเลขานุการสภาฯชี้แจงรายละเอียดครับ

**นายประยูร พลทอง เลขานุการสภา อบต.หนองหลวง**

* การประชุมสภา สมัยสามัญ สมัยที่ 3/2565 ลงวันที่ 28 มิถุนายน 2565

เวลา 09.00 น. มีผู้เข้าประชุม จำนวน 19 ท่าน ลาประชุม 1 คน ผู้บริหาร 4 คน เจ้าหน้าที่ 5 คน

* กระผมขอแจ้งรายงานการประชุม ตามเอกสารรายงานการประชุมที่ทุกท่านได้รับไปแล้ว ดังนี้

1 ) ระเบียบวาระที่ 1 ประธานสภาแจ้งเพื่อทราบ

2 ) ระเบียบวาระที่ 2 การรับรองรายงานการประชุมสภา

3 ) ระเบียบวาระที่ 3 เรื่องเพื่อพิจารณา

3.1 รายงานผลการดำเนินงาน ประจำปี 2565

3.2 โอนงบประมาณรายจ่ายประจำปีงบประมาณ 2565

- จัดซื้อโต๊ะเหล็กสำนักงาน (กองสวัสดิการสังคม)

- จัดซื้อเก้าอี้สำนักงาน (กองสวัสดิการสังคม)

- จัดซื้อเครื่องพิมพ์แบบฉีดหมึกพร้อมติดตั้งถังหมึก(Ink Tank Printer) (สำนักปลัด)

- จัดซื้อตู้เก็บเอกสารแบบกระจกบานเลื่อน (สำนักปลัด)

3.2 พิจารณาจ่ายขาดเงินสะสม ประจำปีงบประมาณ 2565

จำนวน 26 โครงการ รวมเป็นเงินทั้งสิ้น 6,533,000 บาท

4 ) ระเบียบวาระที่ 4 เรื่องอื่น (ถ้ามี)

* ขอเชิญท่านตรวจดูรายงานการประชุม ที่เจ้าหน้าที่ได้ส่งให้ท่านไปแล้ว ท่านใดมีอะไรเพิ่มเติม ขอเชิญครับ

**นายศุภชัย ศรีอุดร ส.อบต.หนองหลวง หมู่ที่ 11**

* กระผมในฐานะคณะกรรมการตรวจสอบรายงานการประชุมสภา อบต.หนองหลวง ได้ตรวจสอบเอกสารรายงานการประชุมสภาครั้งที่ผ่านมาแล้ว ปรากฏว่าถูกต้อง ครบถ้วนดี

**นายประยูร พลทอง เลขานุการสภา อบต.หนองหลวง**

* มีท่านใดต้องการเพิ่มเติมหรือไม่ หากไม่มีขอหามติที่ประชุมเห็นชอบรับรองรายงานการประชุมสภา อบต.หนองหลวง สมัยสามัญ สมัยที่ 3/2565 ลงวันที่ 28 มิถุนายน 2565

**มติที่ประชุม** รับรอง 19 เสียง

ไม่รับรอง - เสียง

งดออกเสียง - เสียง

ลา 1 เสียง

ขาด - เสียง

**ระเบียบวาระที่ 3 เรื่องเสนอเพื่อพิจารณา**

**3.1 พิจารณาอนุมัติเข้าเป็นสมาชิกสมาคมองค์การบริหารส่วนตำบลแห่งประเทศไทย**

**3.2 พิจารณาร่างแผนพัฒนาท้องถิ่น (ปี 2561-2565) เพิ่มเติม (ฉบับที่ 8) พ.ศ.2565**

**3.3 พิจารณาโอนงบประมาณรายจ่ายประจำปีงบประมาณ 2565**

**-** จัดซื้อโต๊ะทำงานสำนักงาน (กองช่าง

- จัดซื้อเก้าอี้สำนักงาน (กองช่าง)

- จัดซื้อโต๊ะสำนักงาน (สำนักปลัด)

- จัดซื้อเก้าอี้สำนักงาน (สำนักปลัด)

**3.4 พิจารณาร่างข้อบัญญัติงบประมาณรายจ่าย ประจำปีงบประมาณ พ.ศ. 2566**

**นายวีระ เพียรไทยสงค์ ประธานสภา อบต.หนองหลวง**

**3.1 พิจารณาอนุมัติเข้าเป็นสมาชิกสมาคมองค์การบริหารส่วนตำบลแห่งประเทศไทย**

* เรียนเชิญท่านนายกครับ

**นางสมัย ชนาราษฎร์ นายก อบต.หนองหลวง**

* ดิฉันในฐานะ นายกองค์การบริหารส่วนตำบลหนองหลวง ขอเสนอญัตติอนุมัติต่อสภาองค์การบริหารส่วนตำบลหนองหลวง สมัครเข้าเป็นสมาชิกสมาคมองค์การบริหารส่วนตำบลแห่งประเทศไทย ตามหลักการและเหตุผล ดังนี้

**หลักการ**

ตามที่ สมาคมองค์การบริหารส่วนตำบลแห่งประเทศไทย จัดตั้งสมาคมโดยมีวัตถุประสงค์ในการดำเนินงานสมาคมฯ เพื่อส่งเสริมกิจการและการดำเนินงานองค์กรปกครองส่วนท้องถิ่นที่เป็นสมาชิกและเป็นองค์กรกลางในการสื่อสารสมพันธ์ และช่วยเหลือเกื้อกูลซึ่งกันและกันในหมู่ผู้บริหารและสมาชิกสภาองค์การบริหารส่วนตำบล

**เหตุผล**

เนื่องจากการสมัครเป็นสมาชิกสมาคมองค์การบริหารส่วนตำบลแห่งประเทศไทย ต้องได้รับความเห็นชอบจากสภาองค์การบริหารส่วนตำบลก่อน ตามระเบียบกระทรวงมหาดไทย ว่าด้วยรายจ่ายขององค์กรปกครองส่วนท้องถิ่นเกี่ยวกับค่าบำรุงสมาคม พ.ศ. 2555

จึงขอให้สภาองค์การบริหารส่วนตำบลหนองหลวงพิจาณาให้ความเห็นชอบให้องค์การบริหารส่วนตำบลหนองหลวง สมัครเข้าเป็นสมาชิกสมาคมองค์การบริหารส่วนตำบลแห่งประเทศไทย

**ข้อระเบียบ/กฎหมาย**

ระเบียบกระทรวงมหาดไทย ว่าด้วยการรายจ่ายขององค์กรปกครองส่วนท้องถิ่นเกี่ยวกับค่าบำรุงสมาคม พ.ศ. 2555 ข้อ 4 องค์กรปกครองส่วนท้องถิ่นอาจมีรานจ่ายเป็นค่าบำรุงสมาคมได้ตามหลักเกณฑ์ ดังต่อไปนี้

(2) สภาองค์การบริหารส่วนตำบลได้ให้ความเห็นชอบในการเป็นสมาชิกของสมาคม

* ซึ่งตามระเบียบสมาชิกสามัญต้องชำระค่าบำรุงให้แก่สมาคมฯเป็นรายปี ปีละ 5,000 บาท จึงนำเสนอต่อที่ประชุมสภาองค์การบริหารส่วนตำบลหนองหลวง พิจารณาต่อไป

**นายวีระ เพียรไทยสงค์ ประธานสภา อบต.หนองหลวง**

* ตามที่ท่านนายกได้ชี้แจงต่อประชุม มีสมาชิกท่านใดจะอธิปรายเชิญครับ
* หากไม่มี กระผมขอหามติแบบเปิดเผย โดยการยกมือขึ้นพ้นศีรษะ

**มติที่ประชุม รับรอง 19 เสียง**

**ไม่รับรอง - เสียง**

**งดออกเสียง - เสียง**

**ลา 1 เสียง**

**ขาด - เสียง**

**3.2 พิจารณาให้ความเห็นชอบร่างแผนพัฒนาท้องถิ่น (ปี 2561-2565) เพิ่มเติม**

**(ฉบับที่ 8) พ.ศ. 2565**

**นายวีระ เพียรไทยสงค์ ประธานสภา อบต.หนองหลวง**

* เรียนเชิญท่านนายกฯ ชี้แจงครับ

**นางสมัย ชนาราษฎร์ นายก อบต.หนองหลวง**

* ตามพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562 มาตรา46 สภาองค์การบริหารส่วนตำบลมีอำนาจหน้าที่ ดังต่อไปนี้ 1. ให้ความเห็นชอบแผนพัฒนาองค์การบริหารส่วนตำบล เพื่อเป็นแนวทางในการบริหาร กิจการขององค์การบริหารส่วนตำบลและมาตรา 69/1 การปฏิบัติตามอำนาจหน้าที่ขององค์การบริหารส่วนตำบล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาองค์การบริหารส่วนตำบล การจัดทำงบประมาณ การจัดซื้อ การตรวจสอบ การประเมินผล การปฏิบัติงาน และการเปิดเผยข้อมูลข่าวสาร ทั้งนี้ให้เป็นไปตามกฎหมาย ระเบียบ ข้อบังคับว่าด้วยการนั้น และหลักเกณฑ์และวิธีการที่กระทรวงมหาดไทยกำหนด ประกอบกับพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 หมวดที่ 2 มาตรา 16(1) การจัดทำแผนพัฒนาท้องถิ่นของตนเอง และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้อองถิ่น (ฉบับที่ 2) พ.ศ.2559 (ฉบับที่ 3) พ.ศ. 2561 ข้อ 22/2 ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับโครงการพระราชดำริ งานราชพิธี รัฐพิธี นโยบายรัฐบาล และรัฐบาลนโยบายกระทรวงมหาดไทย ให้เป็นอำนาจของผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงให้สภาองค์การบริหารส่วนตำบลพิจารณาตามาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย และเมื่อแผนพัฒนาท้องถิ่นที่เพิ่มเติมหรือเปลี่ยนแปลงให้ความเห็นชอบแล้ว ให้ปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการเพิ่มเติมหรือเปลี่ยนแปลงพัฒนาท้องถิ่นดังกล่าว เพื่อใช้เป็นกรอบในการจัดทำงบประมาณรายจ่ายประจำปีงบประมาณรายจ่ายเพิ่มเติม และงบประมาณจากเงินสะสมในช่วงแผนนั้น ซึ่งปัจจุบันองค์การบริหารส่วนตำบลหนองหลวง ได้ดำเนินการจัดทำแผนพัฒนาท้องถิ่น (พ.ศ.2561-2565) และประกาศใช้ไปแล้ว เมื่อวันที่ 28 มิถุนายน 2562 ทั้งนี้ องค์การบริหารส่วนตำบลหนองหลวง มีความจำเป็นที่จะต้องเพิ่มเติมแผนพัฒนาท้องถิ่นดังกล่าว เพื่อประโยชน์ของประชาชนตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น

ดังนั้น องค์การบริหารส่วนตำบลหนองหลวง จึงได้จัดทำแผนพัฒนาท้องถิ่น (พ.ศ.2561-2565) เพิ่มเติม(ฉบับที่ 8) พ.ศ.2565 ขึ้นเพื่อใช้เป็นแนวทางในการบริหารพัฒนาท้องถิ่นให้บรรลุตามวัตถุประสงค์และเป้าหมายก่อให้เกิดประโยชน์และสามารถตอบสนองความต้องการพัฒนาของประชาชนในเขตองค์การบริหารส่วนตำบลหนองหลวงได้ โดยพิจารณาบรรจุโครงการในงบประมาณรายจ่ายประจำปี

สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาให้ความเห็นชอบ แล้วให้ผู้บริหารท้องถิ่นพิจารณาอนุมัติและประกาศใช้ต่อไป

**นายวีระ เพียรไทยสงค์ ประธานสภา อบต.หนองหลวง**

* ตามที่ท่านนายกได้ชี้แจงต่อประชุม มีสมาชิกท่านใดจะอธิปรายเชิญครับ
* หากไม่มี กระผมขอหามติแบบเปิดเผย โดยการยกมือขึ้นพ้นศีรษะ
* สมาชิกสภาท่านใดเห็นชอบร่างแผนพัฒนาท้องถิ่น (พ.ศ.2561-2565) เพิ่มเติม (ฉบับที่ 8) พ.ศ. 2565 กรุณายกมือพ้นศีรษะด้วยครับ

**มติที่ประชุม เห็นชอบ 19 เสียง**

**ไม่เห็นชอบ - เสียง**

**งดออกเสียง - เสียง**

**ลา 1 เสียง**

**ขาด - เสียง**

**3.3 พิจารณาโอนงบประมาณรายจ่ายประจำปีงบประมาณ 2565**

**-** จัดซื้อโต๊ะทำงานสำนักงาน (กองช่าง

- จัดซื้อเก้าอี้สำนักงาน (กองช่าง)

- จัดซื้อโต๊ะสำนักงาน (สำนักปลัด)

- จัดซื้อเก้าอี้สำนักงาน (สำนักปลัด)

**นายวีระ เพียรไทยสงค์ ประธานสภา อบต.หนองหลวง**

* รายละเอียดต่างๆท่านคงจะศึกษามาหมดแล้วจากเอกสารที่เจ้าหน้าที่ได้ส่งให้พร้อมกับหนังสือเชิญประชุม ตั้งแต่วันที่ 10 สิงหาคม 2565 ถ้าท่านมีข้อสงสัยประการใดจะสอบถาม หลังจากท่านนายกฯชี้แจงแล้วค่อยสอบถาม เชิญท่านนายกชี้แจงครับ

**นางสมัย ชนาราษฎร์ นายก อบต.หนองหลวง**

* อาศัยระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 หมวด 4 การโอนและแก้ไขเปลี่ยนแปลงงบประมาณข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดิน และสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ **ให้เป็นอำนาจอนุมัติของสภาท้องถิ่น**

องค์การบริหารส่วนตำบลหนองหลวง มีความจำเป็นขอโอนงบประมาณรายจ่ายประจำปีงบประมาณ 2565 จำนวน 4 รายการ เพื่อให้การดำเนินงานเป็นไปตามวัตถุประสงค์และบรรลุเป้าหมายของโครงการ รายละเอียด ดังนี้

**กองช่าง จำนวน 2 รายการ**

**1.โอนลดจาก กองช่าง**

**แผนงาน** เคหะและชุมชน

**งาน** บริหารทั่วไปเกี่ยวกับเคหะและชุมชน

**งบ** ดำเนินงาน

**หมวด** ค่าใช้สอย

**ประเภท** รายจ่ายเพื่อให้ได้มาซึ่งบริการ

**รายการ** ค่าใช้จ่ายในการเดินทางไปราชการ ตั้งไว้ 50,000 บาท

**เพื่อจ่ายเป็นค่า** ใช้จ่ายในการเดินทางไปราชการในราชอาณาจักรและนอกราชอาณาจักร เช่น ค่าเบี้ยเลี้ยงเดินทาง ค่าพาหน ค่าเช่าที่พัก

- ก่อนขอโอนลด งบประมาณคงเหลือ 30,000 บาท

- ขอโอนลด ครั้งนี้ เป็นเงิน 4,500 บาท

- คงเหลือหลังโอนลด ครั้งนี้ เป็นเงิน 25,500 บาท

**1.โอนตั้งรายการใหม่**

**แผนงาน** เคหะและชุมชน

**งาน** บริหารทั่วไปเกี่ยวกับเคหะและชุมชน

**งบ** ลงทุน

**หมวด** ค่าครุภัณฑ์

**ประเภท** ค่าครุภัณฑ์สำนักงาน

**รายการ** จัดซื้อโต๊ะทำงานสำนักงาน ตั้งไว้ 4,500 บาท

**เพื่อจ่ายเป็นค่า** จัดซื้อโต๊ะทำงานสำนักงาน จำนวน 1 ตัวๆ ละ 4,500 บาท (ไม่มีในราคามาตรฐานครุภัณฑ์ : สืบราคาจากท้องตลาด) **ตั้งจ่ายจากเงินรายได้**

- ก่อนขอโอนตั้งเป็นรายการใหม่ งบประมาณคงเหลือ 0 บาท

- ขอโอนตั้งเป็นรายการใหม่ ครั้งนี้ เป็นเงิน 4,500 บาท

- คงเหลือหลังโอนตั้งเป็นรายการใหม่ ครั้งนี้ เป็นเงิน 4,500 บาท

**2. โอนลด**

**2.1 แผนงาน** เคหะและชุมชน

**งาน** บริหารทั่วไปเกี่ยวกับเคหะและชุมชน

**งบ** ดำเนินงาน

**หมวด** ค่าใช้สอย

**ประเภท** รายจ่ายเพื่อให้ได้มาซึ่งบริการ

**รายการ** ค่าใช้จ่ายในการเดินทางไปราชการ ตั้งไว้ 50,000 บาท

**เพื่อจ่ายเป็นค่า** ใช้จ่ายในการเดินทางไปราชการในราชอาณาจักรและนอกราชอาณาจักร เช่น ค่าเบี้ยเลี้ยงเดินทาง ค่าพาหน ค่าเช่าที่พัก

- ก่อนขอโอนลด งบประมาณคงเหลือ 25,500 บาท

- ขอโอนลด ครั้งนี้ เป็นเงิน 800 บาท

- คงเหลือหลังโอนลด ครั้งนี้ เป็นเงิน 24,700 บาท

**2.2 แผนงาน** เคหะและชุมชน

**แผนงาน** เคหะและชุมชน

**งาน** บริหารทั่วไปเกี่ยวกับเคหะและชุมชน

**งบ** ลงทุน

**หมวด** ค่าครุภัณฑ์

**ประเภท** ค่าครุภัณฑ์สำนักงาน

**รายการ** จัดซื้อเก้าอี้สำนักงาน ตั้งไว้ 7,200 บาท

**เพื่อจ่ายเป็นค่า** จัดซื้อเก้าอี้สำนักงาน จำนวน 4 ตัวๆ ละ 1,800 บาท (ไม่มีในราคามาตรฐานครุภัณฑ์ : สืบราคาจากท้องตลาด) **ตั้งจ่ายจากเงินรายได้**

- ก่อนขอโอนลด งบประมาณคงเหลือ 7,200 บาท

- ขอโอนลด ครั้งนี้ เป็นเงิน 7,200 บาท

- คงเหลือหลังโอนลด ครั้งนี้ เป็นเงิน 0 บาท

**2.โอนตั้งรายการใหม่**

**แผนงาน** เคหะและชุมชน

**งาน** บริหารทั่วไปเกี่ยวกับเคหะและชุมชน

**งบ** ลงทุน

**หมวด** ค่าครุภัณฑ์

**ประเภท** ค่าครุภัณฑ์สำนักงาน

**รายการ** จัดซื้อเก้าอี้สำนักงาน ตั้งไว้ 8,000 บาท

**เพื่อจ่ายเป็นค่า** จัดซื้อเก้าอี้สำนักงาน จำนวน 4 ตัวๆ ละ 2,000 บาท (ไม่มีในราคามาตรฐานครุภัณฑ์ : สืบราคาจากท้องตลาด) **ตั้งจ่ายจากเงินรายได้**

- ก่อนขอโอนตั้งเป็นรายการใหม่ งบประมาณคงเหลือ 0 บาท

- ขอโอนตั้งเป็นรายการใหม่ ครั้งนี้ เป็นเงิน 8,000 บาท

- คงเหลือหลังโอนตั้งเป็นรายการใหม่ ครั้งนี้ เป็นเงิน 8,000 บาท

**สำนักปลัด จำนวน 2 รายการ**

**1.โอนลด**

**แผนงาน** บริหารงานทั่วไป

**งาน** บริหารทั่วไป

**งบ** บุคลากร

**หมวด** เงินเดือน (ฝ่ายการเมือง)

**ประเภท** เงินค่าตอบแทนสมาชิกสภาองค์กรปกครองส่วนท้องถิ่น

**รายการ** ค่าตอบแทนประธานสภา/รองประธานสภา/สมาชิกสภา/เลขานุการสภาองค์กรปกครองส่วนท้องถิ่นตั้งไว้ 3,700680 บาท

**เพื่อจ่ายเป็นค่า** ค่าตอบแทนรายเดือนสมาชิกสภาองค์การบริหารส่วนตำบล จำนวน 38 อัตราๆละ 7,560 บาท/เดือน จำนวน 12 เดือน **ตั้งจ่ายจากเงินรายได้**

- ก่อนขอโอนลด งบประมาณคงเหลือ  **1,881,720** บาท

- ขอโอนลด ครั้งนี้ เป็นเงิน 2,200 บาท

- คงเหลือหลังโอนลด ครั้งนี้ เป็นเงิน  **1,879,520** บาท

**1. โอนตั้งเป็นรายการใหม่**

**แผนงาน** บริหารงานทั่วไป

**งาน** บริหารทั่วไป

**งบ** ลงทุน

**หมวด** ค่าครุภัณฑ์

**ประเภท** ครุภัณฑ์สำนักงาน

**รายการ** จัดซื้อเก้าอี้สำนักงาน ตั้งไว้ 2,200 บาท

**เพื่อจ่ายเป็นค่า** จัดซื้อเก้าอี้สำนักงานจำนวน 1 ตัวๆละ 2,200 บาท ฯลฯ (เนื่องจากเป็นครุภัณฑ์ที่ไม่มีกำหนดในราคามารฐานครุภัณฑ์ จึงตั้งตามราคาท้องตลาด)  **ตั้งจ่ายจากเงินรายได้**

- ก่อนขอโอนตั้งเป็นรายการใหม่ งบประมาณคงเหลือ 0 าท

- ขอโอนเพิ่ม ครั้งนี้ เป็นเงิน 2,200 บาท

- คงเหลือหลังโอนเพิ่ม ครั้งนี้ เป็นเงิน  **2,200** บาท

**2.โอนลด**

**แผนงาน** บริหารงานทั่วไป

**งาน** บริหารทั่วไป

**งบ** บุคลากร

**หมวด** เงินเดือน (ฝ่ายการเมือง)

**ประเภท** เงินค่าตอบแทนสมาชิกสภาองค์กรปกครองส่วนท้องถิ่น

**รายการ** ค่าตอบแทนประธานสภา/รองประธานสภา/สมาชิกสภา/เลขานุการสภาองค์กรปกครองส่วนท้องถิ่นตั้งไว้ 3,700680 บาท

**เพื่อจ่ายเป็นค่า** ค่าตอบแทนรายเดือนสมาชิกสภาองค์การบริหารส่วนตำบล จำนวน 38 อัตราๆละ 7,560 บาท/เดือน จำนวน 12 เดือน **ตั้งจ่ายจากเงินรายได้**

- ก่อนขอโอนลด งบประมาณคงเหลือ **1,879,520** บาท

- ขอโอนลด ครั้งนี้ เป็นเงิน 4,500 บาท

- คงเหลือหลังโอนลด ครั้งนี้ เป็นเงิน  **1,875,020** บาท

**2. โอนตั้งเป็นรายการใหม่**

**แผนงาน** บริหารงานทั่วไป

**งาน** บริหารทั่วไป

**งบ** ลงทุน

**หมวด** ค่าครุภัณฑ์

**ประเภท** ครุภัณฑ์สำนักงาน

**รายการ** จัดซื้อโต๊ะสำนักงาน ตั้งไว้ 4,500 บาท

**เพื่อจ่ายเป็นค่า** จัดซื้อโต๊ะสำนักงานจำนวน 1 ตัวๆละ 4,500 บาท ฯลฯ (เนื่องจากเป็นครุภัณฑ์ที่ไม่มีกำหนดในราคามารฐานครุภัณฑ์ จึงตั้งตามราคาท้องตลาด)  **ตั้งจ่ายจากเงินรายได้**

- ก่อนขอโอนตั้งเป็นรายการใหม่ งบประมาณคงเหลือ 0 บาท

- ขอโอนเพิ่ม ครั้งนี้ เป็นเงิน 4,500 บาท

- คงเหลือหลังโอนเพิ่ม ครั้งนี้ เป็นเงิน  **4,500** บาท

**นายวีระ เพียรไทยสงค์ ประธานสภา อบต.หนองหลวง**

* ท่านนายกฯได้ชี้แจงผ่านไปแล้ว มีสมาชิกสภาท่านใดต้องการอธิปรายเพิ่มเติมหรือไม่ เชิญครับ

**นายชญช์ อินทะมาตร์ ส.อบต.หมู่ที่ 9**

* ก็เห็นด้วยครับ สำหรับสิ่งใหม่ๆของดีๆที่นำเข้ามา ก็น่าจะเป็นผลดีต่อองค์กรของเราครับ

**นายวีระ เพียรไทยสงค์ ประธานสภา อบต.หนองหลวง**

* มีสมาชิกสภา ท่านใดต้องการเพิ่มเติมหรือไม่ หากไม่มีกระผมขอหามติ
* ท่านใดเห็นชอบอนุมัติโอนงบประมาณรายจ่ายประจำปี พ.ศ. 2565 โอนตั้งเป็นรายการใหม่ ทั้ง 4 รายการ ยกมือพ้นศีรษะครับ

**มติที่ประชุม เห็นชอบ 19 เสียง**

**ไม่เห็นชอบ - เสียง**

**งดออกเสียง - เสียง**

**ลา 1 เสียง**

**ขาด - เสียง**

**3.4 พิจารณาร่างข้อบัญญัติงบประมาณรายจ่าย ประจำปีงบประมาณ พ.ศ. 2566**

**นายวีระ เพียรไทยสงค์ ประธานสภา อบต.หนองหลวง**

* พิจารณาร่างข้อบัญญัติงบประมาณรายจ่าย ประจำปีงบประมาณ 2566 เชิญท่านเลขานุการสภาฯ อ่านระเบียบ กฎหมายที่เกี่ยวข้อง

**นายประยูร พลทอง เลขานุการสภา อบต.หนองหลวง**

* ขอชี้แจงระเบียบที่เกี่ยวข้อง
* 1 พระราชบัญญัติสภาตำบลและองค์การบริหารส่วนตำบล พ.ศ.2538 แก้ไขเพิ่มเติม ฉบับที่ 7 พ.ศ. 2562
* 1) มาตรา 46 (2) พิจารณาให้ความเห็นชอบร่างข้อบัญญัติองค์การบริหารส่วนตำบล ร่างข้อบัญญัติงบประมาณรายจ่ายประจำปี และร่างข้อบัญญัติงบประมาณรายจ่ายเพิ่มเติม
* 2) มาตรา 87 บัญญัติไว้ โดยมีสาระ ดังนี้

งบประมาณรายจ่ายประจำปีและงบประมาณเพิ่มเติมขององค์การบริหารส่วนตำบลให้จัดทำเป็นข้อบังคับและจะเสนอได้ก็แต่โดยคณะกรรมการบริหารตามระเบียบและวิธีการที่กระทรวงมหาดไทยกำหนด

ถ้าในระหว่างปีงบประมาณใดรายจ่ายซึ่งกำหนดไว้ในงบประมาณไม่พอใช้จ่ายประจำปีนั้น หรือความจำเป็นต้องตั้งจ่ายขึ้นใหม่ระหว่างปีงบประมาณ ให้จัดทำข้อบัญญัติงบประมาณรายจ่ายเพิ่มเติม

เมื่อสภาองค์การบริหารส่วนตำบลเห็นชอบด้วยกับร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติมแล้ว ให้เสนอต่อนายอำเภอเพื่อพิจารณาอนุมัติและให้นายอำเภอพิจารณาให้แล้วเสร็จภายในสิบห้าวันนับแต่วันที่ได้รับร่างข้อบัญญัติดังกล่าว

ถ้านายอำเภอไม่อนุมัติต้องแจ้งเหตุผลและส่งคืนให้สภาองค์การบริหารส่วนตำบลเพื่อพิจารณาทบทวนร่างข้อบัญญัตินั้นใหม่ หากพ้นกำหนดเวลาดังกล่าวแล้วนายอำเภอพิจารณาไม่แล้วเสร็จให้ถือว่านายอำเภออนุมัติร่างข้อบัญญัติดังกล่าว

ในกรณีที่สภาองค์การบริหารส่วนตำบลมีมติยืนยันตามร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม ให้นายอำเภอส่งร่างข้อบัญญัตินั้นไปยังผู้ว่าราชการจังหวัดภายในกำหนดเวลาสิบห้าวันนับแต่วันที่สภาองค์การบริหารส่วนตำบลแจ้งมติยืนยันเพื่อให้ผู้ว่าราชการจังหวัดพิจารณาภายในสิบห้าวัน ถ้าผู้ว่าราชการจังหวัดเห็นชอบด้วยกับร่างข้อบัญญัตินั้น ให้ผู้ว่าราชการจังหวัดส่งไปยังนายอำเภอเพื่อลงชื่ออนุมัติ ถ้าผู้ว่าราชการจังหวัดไม่เห็นชอบด้วยกับร่างข้อบัญญัตินั้นให้ร่างข้อบัญญัตินั้นเป็นอันตกไป หากพ้นกำหนดเวลาดังกล่าวแล้วยังพิจารณาไม่แล้วเสร็จ ให้ถือว่าผู้ว่าราชการจังหวัดเห็นชอบด้วยร่างข้อบัญญัตินั้น

ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สภาองค์การบริหารส่วนตำบลต้องพิจารณาให้แล้วเสร็จภายในหกสิบวันนับแต่วันที่ได้รับร่างข้อบัญญัตินั้น เมื่อพ้นกำหนดเวลาดังกล่าวแล้ว ถ้าสภาองค์การบริหารส่วนตำบลพิจารณาไม่แล้วเสร็จ ให้ถือว่าสภาองค์การบริหารส่วนตำบลให้ความเห็นชอบตามที่นายกองค์การบริหารส่วนตำบลเสนอและให้ดำเนินการตามวรรคสามต่อไป

ถ้าข้อบัญญัติงบประมาณรายจ่ายประจำปีออกไม่ทันปีงบประมาณใหม่ ให้ใช้ข้อบัญญัติงบประมาณรายจ่ายประจำปีในปีงบประมาณที่แล้วไปพลางก่อน

ในการพิจารณาร่างข้อบัญญัติงบประมาณรายจ่ายประจำปีหรือร่างข้อบัญญัติงบประมาณรายจ่ายเพิ่มเติม สมาชิกสภาองค์การบริหารส่วนตำบลจะแปรญัตติเพิ่มเติมรายการหรือจำนวนในรายการมิได้ แต่อาจแปรญัตติได้ในทางลดลงหรือตัดทอนรายจ่าย ซึ่งมิได้เป็นรายจ่ายที่เป็นเงินส่งใช้ต้นเงินกู้ ดอกเบี้ยเงินกู้ หรือเงินที่กำหนดจ่ายตามกฎหมาย และในการพิจารณาของสภาองค์การบริหารส่วนตำบล การเสนอ การแปรญัตติ หรือการกระทำด้วยประการใดๆที่มีผลให้สมาชิกสภาองค์การบริหารส่วนตำบลมีส่วนร่วมไม่ว่าโดยทางตรงหรือทางอ้อมในการใช้งบประมาณรายจ่ายจะกระทำมิได้

3) ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติม ถึงฉบับที่ 2 พ.ศ. 2554

1) ข้อ 43 กำหนดว่า ร่างข้อบัญญัติฯ ต้องแบ่งเป็นข้อและมีบันทึก ดังต่อไปนี้

- หลักการของร่างข้อบัญญัติ

- เหตุผลที่เสนอร่างข้อบัญญัติ

การเสนอร่างข้อบัญญัติให้เป็นไปตามแนบท้ายระเบียบนี้

2) ข้อ 44 วรรคท้าย การเสนอร่างข้อบัญญัติงบประมาณให้เป็นไปตามความในหมวด 4 ว่าด้วยงบประมาณ

**นายวีระ เพียรไทยสงค์ ประธานสภา อบต.หนองหลวง**

* การพิจารณาร่างข้อบัญญัติงบประมาณรายจ่ายประจำปีงบประมาณ 2566 ซึ่งทางท่านสมาชิกสภาก็คงจะได้ศึกษากันมาแล้ว เอกสารร่างข้อบัญญัติ ได้นำส่งให้ก่อนวันประชุม ตั้งแต่งันที่ 10 สิงหาคม 2565 เพื่อให้ท่านสมาชิกสภา ได้มีเวลาศึกษาร่างข้อบัญญัติอย่างละเอียดแล้วนั้น
* ขอเชิญท่านผู้บริหาร เสนอต่อสภา

**นางสมัย ชนาราษฎร์ นายก อบต.หนองหลวง**

* องค์การบริหารส่วนตำบลหนองหลวง มีพื้นที่ทั้งหมด 58.00 ตร.กม. ประชากรทั้งหมด 14,648 คน เป็นชาย 7,292 คน หญิง 7,356 คน

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | * บัดนี้ ถึงเวลาที่ผู้บริหารท้องถิ่นขององค์การบริหารส่วนตำบลหนองหลวง จะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลหนองหลวงอีกครั้งหนึ่ง ฉะนั้น ในโอกาสนี้ ผู้บริหารท้องถิ่นองค์การบริหารส่วนตำบลหนองหลวง จึงขอชี้แจงให้ท่านประธานและสมาชิกทุกท่านได้ทราบถึงสถานะการคลัง ตลอดจนหลักการและแนวนโยบายการดำเนินการ ในปีงบประมาณ พ.ศ. 2566 ดังต่อไปนี้ | | | |  | **1. สถานะการคลัง** | | |  |  | 1.1 งบประมาณรายจ่ายทั่วไป | |
|  |
| |  |  |  |  | | --- | --- | --- | --- | |  |  |  |  | |  |  |  | ในปีงบประมาณ พ.ศ. 2565 ณ วันที่ 15 สิงหาคม พ.ศ. 2565 องค์กรปกครองส่วนท้องถิ่นมีสถานะการเงิน ดังนี้ | |
| |  |  |  |  | | --- | --- | --- | --- | |  |  |  |  | |  |  |  | 1.1.1 เงินฝากธนาคาร จำนวน 62,187,455.15 บาท | |  |  |  | 1.1.2 เงินสะสม จำนวน 54,552,814.30 บาท | |  |  |  | 1.1.3 เงินทุนสำรองเงินสะสม จำนวน 21,372,296.06 บาท | |  |  |  | 1.1.4 รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน 5 โครงการ รวม 1,016,472.36 บาท | |  |  |  | 1.1.5 รายการกันเงินไว้โดยยังไม่ได้ก่อหนี้ผูกพัน จำนวน 18 โครงการ รวม 1,348,989.00 บาท | |
| |  |  |  | | --- | --- | --- | |  |  |  | |  |  | 1.2 เงินกู้คงค้าง จำนวน 0.00 บาท | |
| |  |  | | --- | --- | |  |  | |  | **2. การบริหารงบประมาณในปีงบประมาณ พ.ศ. 2564** | |
| |  |  |  | | --- | --- | --- | |  |  |  | |  |  | 2.1 รายรับจริง จำนวน 83,829,395.72 บาท ประกอบด้วย | |
| |  |  |  |  |  |  |  | | --- | --- | --- | --- | --- | --- | --- | |  |  |  |  |  |  |  | |  |  |  | หมวดภาษีอากร | จำนวน | 48,400.72 | บาท | |  |  |  | หมวดค่าธรรมเนียม ค่าปรับ และใบอนุญาต | จำนวน | 163,953.06 | บาท | |  |  |  | หมวดรายได้จากทรัพย์สิน | จำนวน | 232,122.92 | บาท | |  |  |  | หมวดรายได้จากสาธารณูปโภค และกิจการพาณิชย์ | จำนวน | 2,650,500.00 | บาท | |  |  |  | หมวดรายได้เบ็ดเตล็ด | จำนวน | 215,110.10 | บาท | |  |  |  | หมวดรายได้จากทุน | จำนวน | 0.00 | บาท | |  |  |  | หมวดภาษีจัดสรร | จำนวน | 33,426,535.50 | บาท | |  |  |  | หมวดเงินอุดหนุน | จำนวน | 47,092,773.42 | บาท | |
| |  |  |  | | --- | --- | --- | |  |  |  | |  |  | 2.2 เงินอุดหนุนที่รัฐบาลให้โดยระบุวัตถุประสงค์ จำนวน 626,884.60 บาท | |
| |  |  |  | | --- | --- | --- | |  |  |  | |  |  | 2.3 รายจ่ายจริง จำนวน 69,451,432.32 บาท ประกอบด้วย | |
| |  |  |  |  |  |  |  | | --- | --- | --- | --- | --- | --- | --- | |  |  |  |  |  |  |  | |  |  |  | งบกลาง | จำนวน | 23,495,672.00 | บาท | |  |  |  | งบบุคลากร | จำนวน | 19,504,600.00 | บาท | |  |  |  | งบดำเนินงาน | จำนวน | 16,202,555.12 | บาท | |  |  |  | งบลงทุน | จำนวน | 3,262,700.00 | บาท | |  |  |  | งบเงินอุดหนุน | จำนวน | 6,985,905.20 | บาท | |  |  |  | งบรายจ่ายอื่น | จำนวน | 0.00 | บาท | |
| |  |  |  | | --- | --- | --- | |  |  |  | |  |  | 2.4 รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ จำนวน 1,127,884.60 บาท | |
| |  |  |  | | --- | --- | --- | |  |  |  | |  |  | 2.5 มีการจ่ายเงินสะสมเพื่อดำเนินการตามอำนาจหน้าที่ จำนวน 8,515,603.60 บาท | |
| |  |  |  | | --- | --- | --- | |  |  |  | |  |  | 2.6 รายจ่ายที่จ่ายจากเงินทุนสำรองเงินสะสม จำนวน 0.00 บาท | |
| |  |  |  |  |  |  |  | | --- | --- | --- | --- | --- | --- | --- | |  |  |  |  |  |  |  | |  |  | 2.7 รายจ่ายที่จ่ายจากเงินกู้ จำนวน 0.00 บาท | | | | | |

* ในปีงบประมาณ 2566 ผู้บริหารประมาณรายรับไว้ที่ 91,784,150 บาท
* และประมาณรายจ่ายไว้ที่ 91,784,150 บาท
* หลักการ เพื่อให้มีข้อบัญญัติงบประมาณรายจ่ายประจำปี 2566
* เหตุผล เนื่องจาก พรบ.สภาตำบลและองค์การบริหารส่วนตำบล พ.ศ. 2537 และแก้ไขเมเติม ฉบับที่ 6 พ.ศ. 2552 ม.87 บัญญัติให้งบประมาณรายจ่ายประจำปี ขององค์การบริหารส่วนตำบลให้จัดทำเป็นข้อบัญญัติองค์การบริหารส่วนตำบลตามระเบียบ และเสนอได้ด้วยวิธีการที่กระทรวงมหาดไทยกำหนด
* ม.46 ให้สภาองค์การบริหารส่วนตำบล มีอำนาจหน้าที่พิจารณาให้ความเห็นชอบร่างข้อบัญญัติงบประมาณรายจ่ายประจำปี
* ข้อบัญญัติงบประมาณรายจ่ายประจำปี พ.ศ. 2566 บังคับใช้ตั้งแต่วันที่ 1 ตุลาคม พ.ศ. 2565 เป็นต้นไป โดยแยกรายละเอียดตามแผนงานได้ดังนี้

|  |  |
| --- | --- |
| **แผนงาน** | **ยอดรวม** |
| **ด้านบริหารทั่วไป** |  |
| - แผนงานบริหารงานทั่วไป | 21,834,861 |
| - แผนงานการรักษาความสงบภายใน | 364,800 |
| **ด้านบริการชุมชนและสังคม** |  |
| - แผนงานการศึกษา | 15,927,588 |
| - แผนงานสาธารณสุข | 2,544,000 |
| - แผนงานสังคมสงเคราะห์ | 3,638,710 |
| - แผนงานเคหะและชุมชน | 12,398,079 |
| - แผนงานสร้างความเข้มแข็งของชุมชน | 245,000 |
| - แผนงานการศาสนา วัฒนธรรมและนันทนาการ | 790,000 |
| **ด้านการเศรษฐกิจ** |  |
| - แผนงานอุตสาหกรรมและการโยธา | 5,550,000 |
| - แผนงานการเกษตร | 60,000 |
| - แผนงานการพาณิชย์ | 610,000 |
| **ด้านการดำเนินงานอื่น** |  |
| - แผนงานงบกลาง | 27,821,112 |
| **งบประมาณรายจ่ายทั้งสิ้น** | **911,784,150** |

* บัดนี้ข้าพเจ้าได้เสนอรายงานรายละเอียดประมาณการรายจ่ายงบประมาณรายจ่ายทั่วไป ประจำปีงบประมาณ 2566 ของ อบต.หนองหลวง โดยรายละเอียดตามแผนงานร่างงบประมาณที่ประธานสภาฯ ส่งให้ทุกท่านแล้วถ้ามีข้อสงสัยประการใด ก็ให้ท่านอภิปรายต่อที่ประชุมต่อไป

**นายวีระ เพียรไทยสงค์ ประธานสภา อบต.หนองหลวง**

* ตามที่ทางผู้บริหารเสนอหลักการและเหตุผลของร้างข้อบัญญัติงบประมาณรายจ่ายประจำปีงบประมาณ 2566 ไปแล้วนั้น
* วาระที่ 1 วาระรับหลักการ ขอเชิญท่านสมาชิกสภาอภิปรายประกอบการรับหลักการ **วาระที่ 1 รับหลักการ**

**นายชญช์ อินทะมาตร์ ส.อบต.หมู่ที่ 9**

* ผู้รับรอง นายพัสดร ชาวสวย ส.อบต.หนองหลวง หมู่ที่ 3

นายสุรศักดิ์ นันทจันทร์ ส.อบต.หนองหลวง หมู่ที่ 13

* กระผมได้ศึกษาและอ่านดูร่างข้อบัญญัติงบประมาณรายจ่ายประจำปีงบประมาณ 2566 แล้วก็ถูกต้อง สมบูรณ์แบบเห็นสมควร หากท่านใดเห็นว่าไม่ถูกต้องค่อยยื่นแปรญัตติร่างข้อบัญญัติฯ ต่อไป

**นายวีระ เพียรไทยสงค์ ประธานสภา อบต.หนองหลวง**

* มีท่านใดต้องการอภิปรายเพื่อประกอบหลักการอีก เชิญครับ
* ถ้าไม่มี กระผมขอหามติเห็นชอบรับหลักการ ร่างข้อบัญญัติงบประมาณรายจ่าย ประจำปีงบประมาณ 2566 ที่ผู้บริหารเสนอ
* สมาชิกสภาฯท่านใดเห็นสมควรรับหลักการ ร่างข้อบัญญัติงบประมาณรายจ่าย ประจำปีงบประมาณ 2566 กรุณายกมือพ้นศีรษะ

**มติในที่ประชุม เห็นชอบรับหลักการ 19 เสียง**

**ไม่เห็นชอบรับหลักการ - เสียง**

**งดออกเสียง - เสียง**

**ลา 1 เสียง**

**ขาด - เสียง**

**นายวีระ เพียรไทยสงค์ ประธานสภา อบต.หนองหลวง**

* ต้องขอบคุณสมาชิกสภาฯทุกท่าน
* ร่างข้อบัญญัติงบประมาณรายจ่าย ประจำปีงบประมาณ 2566 จะพิจารณาสามวาระรวดเดียวไม่ได้ และในการพิจารณาวาระที่ 2 คือวาระแปรญัตติ ให้กำหนดระยะเวลาเสนอคำแปรญัตติ ไว้ไม่น้อยกว่า 24 ชั่วโมง นับแต่สภามีมติรับหลักการร่างข้อบัญญัติงบประมาณนั้น คือเรารับหลักการแล้ว เว้นไว้ไม่น้อยกว่า 24 ชั่วโมง ส่วนกำหนดระยะเวลาที่เราจะประชุมต่อในวาระที่ 2 แปรญัตติ และวาระที่ 3 เห็นชอบ ให้ตราเป็นข้อบัญญัติ จะแจ้งให้ท่านสมาชิกสภาทราบในวาระต่อไป
* ซึ่งในวาระ 2 แปรญัตติ เราจะมีการเลือกคณะกรรมการสภาท้องถิ่น ประเภทคณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่า 3 คน แต่ไม่เกิน 7 คน เพื่อเป็นคณะกรรมการแปรญัตติร่างข้อบัญญัติฯ ท่านสมาชิกสภาเห็นสมควรเสนอคณะกรรมการชุดนี้ กี่ท่านครับ

**นายสุรศักดิ์ นันทจันทร์ ส.อบต.หมู่ที่ 13**

* ผู้รับรอง นายสมบัติ ภูแข่งหมอก ส.อบต.หนองหลวง หมู่ที่ 14

นายวิชัย น้อยบุตร ส.อบต.หนองหลวง หมู่ที่ 8

* กระผมขอเสนอว่า สมควรเป็น 7 คนครับ

**นายวีระ เพียรไทยสงค์ ประธานสภา อบต.หนองหลวง**

* มีท่านใดต้องการเสนอเป็นอย่างอื่นหรือไม่
* ถ้าไม่มีก็แสดงว่า คณะกรรมการแปรญัตติ มีทั้งหมด 7 คน
* ลำดับต่อไปขอเชิญท่านสมาชิกสภาฯได้เสนอชื่อบุคคลที่เห็นสมควรเป็นคณะกรรมการ เชิญครับ

**นายชญช์ อินทะมาตร์ ส.อบต.หมู่ที่ 9**

* ผู้รับรอง นายพัสดร ชาวสวย ส.อบต.หนองหลวง หมู่ที่ 3

นายสุรศักดิ์ นันทจันทร์ ส.อบต.หนองหลวง หมู่ที่ 13

* ขอเสนอ นายปณชัย คล้อยคำ ส.อบต.หมู่ที่ 5

**มติที่ประชุม เห็นชอบแต่งตั้ง นายปณชัย คล้อยคำ เป็นคณะกรรมการแปรญัตติในร่าง**

**ข้อบัญญัติงบประมาณรายจ่ายประจำปี พ.ศ. 2566**

**ด้วยคะแนนเสียง 19 เสียง ลาการประชุม 1 คน**

**นายสุรศักดิ์ นันทจันทร์ ส.อบต.หมู่ที่ 13**

* ผู้รับรอง นายศุภชัย ศรีอุดร ส.อบต.หนองหลวง หมู่ที่ 11

นายคงเดช วิชาชัย ส.อบต.หนองหลวง หมู่ที่ 15

* ขอเสนอ นายอดุลย์ ปาละสาร ส.อบต.หมู่ที่ 18

**มติที่ประชุม เห็นชอบแต่งตั้ง นายอดุลย์ ปาละสาร เป็นคณะกรรมการแปรญัตติในร่าง**

**ข้อบัญญัติงบประมาณรายจ่ายประจำปี พ.ศ. 2566**

**ด้วยคะแนนเสียง 19 เสียง ลาการประชุม 1 คน**

**นายสมบัติ ภูแข่งหมอก ส.อบต.หมู่ที่ 14**

* ผู้รับรอง นายเรียน ทระทึก ส.อบต.หนองหลวง หมู่ที่ 19

นางพรทิพย์ คำสุข ส.อบต.หนองหลวง หมู่ที่ 1

* ขอเสนอ นางสาวทัศวรรณ์ แพงพรหม ส.อบต.หมู่ที่ 20

**มติที่ประชุม เห็นชอบแต่งตั้ง นางสาวทัศวรรณ์ แพงพรหม เป็นคณะกรรมการแปรญัตติในร่าง**

**ข้อบัญญัติงบประมาณรายจ่ายประจำปี พ.ศ. 2566**

**ด้วยคะแนนเสียง 19 เสียง ลาการประชุม 1 คน**

**นายศุภชัย ศรีอุดร ส.อบต.หมู่ที่ 11**

* ผู้รับรอง นายชญช์ อินทะมาตร์ ส.อบต.หนองหลวง หมู่ที่ 9

นายอดุลย์ ปาละสาร ส.อบต.หนองหลวง หมู่ที่ 18

* ขอเสนอ นายสุรศักดิ์ นันทจันทร์ ส.อบต.หมู่ที่ 13

**นายสุรศักดิ์ นันทจันทร์ ส.อบต. หมู่ที่ 13**

* กระผมขออนุญาตถอนตัวครับ

**นายคงเดช วิชาชัย ส.อบต.หมู่ที่ 15**

* ผู้รับรอง นายสมบัติ ภูแข่งหมอก ส.อบต.หนองหลวง หมู่ที่ 14

นางสาวทัศวรรณ์ แพงพรหม ส.อบต.หนองหลวง หมู่ที่ 20

* ขอเสนอ นางพรทิพย์ คำสุข ส.อบต.หมู่ที่ 1

**มติที่ประชุม เห็นชอบแต่งตั้ง นางพรทิพย์ คำสุข เป็นคณะกรรมการแปรญัตติในร่าง**

**ข้อบัญญัติงบประมาณรายจ่ายประจำปี พ.ศ. 2566**

**ด้วยคะแนนเสียง 19 เสียง ลาการประชุม 1 คน**

**นางพรทิพย์ คำสุข ส.อบต.หมู่ที่ 1**

* ผู้รับรอง นายเคน วรรณพาหรณ์ ส.อบต.หนองหลวง หมู่ที่ 10

นายแสงกล้า สร้อยสงค์ ส.อบต.หนองหลวง หมู่ที่ 2

* ขอเสนอ นายเรียน ทระทึก ส.อบต.หมู่ที่ 19

**มติที่ประชุม เห็นชอบแต่งตั้ง นายเรียน ทระทึก เป็นคณะกรรมการแปรญัตติในร่าง**

**ข้อบัญญัติงบประมาณรายจ่ายประจำปี พ.ศ. 2566**

**ด้วยคะแนนเสียง 19 เสียง ลาการประชุม 1 คน**

**นายพัสดร ชาวสวย ส.อบต.หมู่ที่ 3**

* ผู้รับรอง นายอ๊อด สิงขรอาจ ส.อบต.หนองหลวง หมู่ที่ 4

นายวิชัย น้อยบุตร ส.อบต.หนองหลวง หมู่ที่ 8

* ขอเสนอ นายจันทร์หอม แสงโทโพธิ์ ส.อบต.หมู่ที่ 12

**มติที่ประชุม เห็นชอบแต่งตั้ง นายจันทร์หอม แสงโทโพธิ์ เป็นคณะกรรมการแปรญัตติในร่าง**

**ข้อบัญญัติงบประมาณรายจ่ายประจำปี พ.ศ. 2566**

**ด้วยคะแนนเสียง 19 เสียง ลาการประชุม 1 คน**

**นายอ๊อด สิงขรอาจ ส.อบต.หมู่ที่ 4**

* ผู้รับรอง นายปณชัย คล้อยคำ ส.อบต.หนองหลวง หมู่ที่ 5

นายจันทร์หอม แสงโทโพธิ์ ส.อบต.หนองหลวง หมู่ที่ 12

* ขอเสนอ นายชญช์ อินทะมาตร์ ส.อบต.หมู่ที่ 9

**มติที่ประชุม เห็นชอบแต่งตั้ง นายชญช์ อินทะมาตร์ เป็นคณะกรรมการแปรญัตติในร่าง**

**ข้อบัญญัติงบประมาณรายจ่ายประจำปี พ.ศ. 2566**

**ด้วยคะแนนเสียง 19 เสียง ลาการประชุม 1 คน**

**นายวีระ เพียรไทยสงค์ ประธานสภา อบต.หนองหลวง**

* สรุป สมาชิกที่ได้รับการเสนอเป็นคณะกรรมการแปรญัตติ คือ
* **1. นายปณชัย คล้อยคำ**
* **2. นายอดุลย์ ปาละสาร**
* **3. นางสาวทัศวรรณ์ แพงพรหม**
* **4. นางพรทิพย์ คำสุข**
* **5. นายเรียน ทระทึก**
* **6. นายจันทร์หอม แสงโทโพธิ์**
* **7. นายชญช์ อินทะมาตร์**
* ลำดับต่อไปเชิญเลขานุการสภาฯ นัดประชุมและเปิดประชุมคณะกรรมการสภาท้องถิ่น ครั้งแรก ให้เป็นหน้าที่ของเลขานุการสภาท้องถิ่น

**นายประยูร พลทอง เลขานุการสภา อบต.หนองหลง**

* กระผมขอนัดเปิดประชุมคณะกรรมการสภาท้องถิ่นครั้งแรก ในวันที่ 15 สิงหาคม 2565 เวลา 13.00 น. ณ ห้องประชุมสภา อบต.หนองหลวง
* และขอเชิญท่านคณะกรรมการ ทั้ง 7 ท่าน เข้าร่วมประชุมโดยพร้อมเพรียงกัน

**นายวีระ เพียรไทยสงค์ ประธานสภา อบต.หนองหลวง**

* สำหรับกำหนดการการยื่นคำแปรญัตติ สำหรับท่านใดที่จะยื่นคำแปรญัตติ ให้ยื่นคำแปรญัตติต่อคณะกรรมการแปรญัตติ ปละที่ฝ่ายกิจการสภาฯ สำนักปลัด ในวันที่ 16-18 สิงหาคม 2565 เวลา 07.00 – 16.30 น. โดยมีผู้รับรอง 2 ท่าน
* สมาชิกสภาท่านใดที่ไม่ยื่นภายในเวลาที่กำหนด วัน เวลา ดังกล่าว ไม่สามารถแปรญัตติร่างข้อบัญญัติ ฯ ได้
* การแปรญัตติร่างข้อบัญญัติงบประมาณรายจ่าย จะกระทำได้ เฉพาะการลดรายจ่ายหรือการขอลดจำนวนเงินที่ขออนุญาตจ่าย คือแปรลด แปรเพิ่มไม่ได้
* ไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยนแปลงความประสงค์ของจำนวนเงินที่ขออนุมัติจ่าย
* มีท่านต้องการสอบถามหรือไม่ เชิญครับ

**ระเบียบวาระที่ 4 เรื่องอื่นๆ**

**นายวีระ เพียรไทยสงค์ ประธานสภาฯ**

* มีสมาชิกท่านใด จะเสนออะไรไหมครับ เชิญครับ

**นายสมบัติ ภูแข่งหมอก ส.อบ.ต. หมู่ที่ 14**

* กระผมขอแจ้งเรื่องถนนเส้นวัดป่าแสงคำ และเส้นทางเป็นหลุมเป็นบ่อเยอะมาก อยากให้ทางผู้บริหารหาทางแก้ไขครับ

**นายสุรศักดิ์ นันทจันทร์ ส.อบ.ต หมู่ที่ 13**

* ขอสอบถารมเรื่องสายคล้องบัตรประจำตัวสมาชิกสภาฯ จะได้หรือเปล่า

**นายเรียน ทระทึก ส.อบ.ต หมู่ที่ 19**

* กระผมขอแจ้งแพที่สวนสาธารณะหนองหลวง ตอนนี้ผุพังและชำรุดทรุดโทรม อยากให้ผู้บริหารหาทางซ่อมแซมด้วย

**นายประยูร พลทอง เลขานุการสภา อบต.หนองหลวง**

* แจ้งเรื่อง สูบน้ำจากบ่อน้ำโรงน้ำ ภายในวัดอุดมเจริญสุข บ้านโนนมันปลา ปัจจุบันไม่มีมิเตอร์ไฟฟ้าต้องต่อตรงจากของวัดอยากให้ทางผู้บริหารดำเนินติดตั้งให้ด้วยครับ

**นายวีระ เพียรไทยสงค์ ประธานสภาฯ**

* ท่านใดมีเรื่องแจ้งอีกไหมครับ หากไม่มีเชิญท่านรองนายกครับ

**นางสมัย ชนาราษฎร์ นายก อบต.หนองหลวง**

* ต้องขอบคุณทุกท่านนะคะ ที่แจ้งปัญหาเข้ามา
* สำหรับ หมู่ที่ 14 คณะผู้บริหารจะลงพื้นที่สำรวจและเร่งดำเนินการ
* เรื่องแพที่สวนสาธารณะ จะมีการพัฒนาและบูรณะสวนเร็วๆนี้
* สายคล้องบัตรจะสั่งการให้เจ้าหน้าที่จัดซื้อทันที
* สำหรับเรื่องมิเตอร์ไฟฟ้า จะให้กองช่างประสานงานค่ะ

**นายวีระ เพียรไทยสงค์ ประธานสภา อบต.หนองหลวง**

* วันนี้เราใช้เวลาในการประชุมนานกว่าปกติ เนื่องจากเรามีเรื่องพิจารณาหลายเรื่อง ต้องขอขอบคุณทุกท่านด้วยที่ร่วมกันพิจารณาและร่วมกันประชุมจนเสร็จสิ้น
* ขอปิดประชุมสภา อบต.หนองหลวง

**ปิดการประชุม เวลา 12.00 น.**

ลงชื่อ *ประยูร พลทอง* ผู้จดรายงานการประชุม

(นายประยูร พลทอง)

เลขานุการสภา อบต.หนองหลวง

ลงชื่อ *ชญช์ อินทะมาตร์* ผู้ตรวจรายงานการประชุม

(นายชญช์ อินทะมาตร์)

สมาชิกสภา อบต.หนองหลวง

ลงชื่อ *สุรศักดิ์ นันทจันทร์* ผู้ตรวจรายงานการประชุม

(นายสุรศักดิ์ นันทจันทร์)

สมาชิกสภา อบต.หนองหลวง

ลงชื่อ *ศุภชัย ศรีอุดร* ผู้ตรวจรายงานการประชุม

(นายศุภชัย ศรีอุดร)

สมาชิกสภา อบต.หนองหลวง

ลงชื่อ *วีระ เพียรไทยสงค์* ผู้ตรวจรายงานการประชุม

(นายวีระ เพียรไทยสงค์)

ประธานสภา อบต.หนองหลวง